રોહિત શેટ્ટીની ‘ચેન્નઈ એક્સપ્રેસ’માં દીપિકાએ કામ કર્યું હતું અને હવે ‘સિમ્બા’માં રણવીરે કામ કર્યું છે. ‘સિમ્બા’નું શૂટિંગ પૂÊરું થતાં રણવીર સાથેનો ફોટો શૅર કરીને રોહિત શેટ્ટી થોડો ભાવુક બની ગયો હતો. રોહિત શેટ્ટી મોટા ભાગે તેની ફીલિંગ્સ જાહેર નથી કરતો, પરંતુ તેની હિરોઈન અને હીરો લગ્ન કરવાનાં હોવાથી તે ભાવુક થઈ ગયો હતો. આ ફોટો શૅર કરતાં રોહિતે લખ્યું હતું કે ‘૨૦૧૮ની ૬ જૂને આજથી પાંચ મહિના પહેલાં ‘સિમ્બા’ની મુસાફરી શરૂ થઈ હતી અને આજે અમારા સંગ્રામ ભાલેરાવ એટલે કે સિમ્બાની મુસાફરી અહીં પૂરી થાય છે. આજે મારામાં ઘણાં મિક્સ ઇમોશન્સ છે. ‘સિમ્બા’માં અમે પહેલી વાર સાથે કામ કરી રહ્યાં છીએ. આ ફિલ્મમાં અમે ખૂબ જ મસ્તી કરી હતી, ખૂબ જ હસ્યા હતા અને ખૂબ જ સારી-સારી યાદો બની છે. રણવીરને એક ઍક્ટર અને એક વ્યક્તિ તરીકે જાણીને મને ખૂબ જ ખુશી થઈ હતી. તે તેના કામને લઈને ખૂબ જ મહેનતુ અને પૅશનેટ છે. હું તમને ખાતરી આપું છું કે આજે રણવીર સિંહ જેવો કોઈ સિમ્બા નહીં બની શકે. મારી ટીમ કહે છે કે મારી આ અત્યાર સુધીની સૌથી બેસ્ટ ફિલ્મ છે.